M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 4/4/2023

Dušan Demín, ul. Murgaša č. 10, 940 01 Nové Zámky – žiadosť o prenájom pozemku z dôvodu hodného osobitného zreteľa

Návrh na uznesenie:

Mestské zastupiteľstvo v Šali

## prerokovalo

## žiadosť o prenájom pozemku z dôvodu hodného osobitného zreteľa,

## konštatuje, že

## v zmysle § 9a ods. 9 písm. c) zákona č. 138/1991 Zb. o majetku obcí v znení neskorších zmien ide o prípad hodný osobitného zreteľa spočívajúci v zabezpečení práva k pozemku z dôvodu rekonštrukcie prístupového schodiska k nehnuteľnosti vo vlastníctve žiadateľa; zámer prenájmu pozemku z dôvodu hodného osobitného zreteľa bol zverejnený na úradnej tabuli a webovej stránke mesta dňa 14. júna 2023,

## schvaľuje

## nájom pozemku, novovytvorená parcela č. 3080/378 zastavané plochy a nádvoria o výmere 10 m2, odčlenená geometrickým plánom č. 10-05/2023, vyhotovený spoločnosťou Geo Advice, s r.o., IČO: 50 448 129, overený katastrálnym odborom Okresného úradu v Šali 18. 05. 2023 pod č. G1-207/2023 od parcely č. 3080/44 zastavané plochy a nádvoria o výmere 213 m2, vedená katastrálnym odborom Okresného úradu v Šali pre obec a katastrálne územie Šaľa v C registri KN na liste vlastníctva č. 1, v cene 4,315 Eur/m2/rok, t. j. za celkovú výmeru 10 m2 za cenu 43,15 Eur/rok na dobu neurčitú pre Dušana Demína, ul. Murgaša č. 10, 940 01 Nové Zámky.

(pozn.: na schválenie je potrebná 3/5 väčšina všetkých poslancov)

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 29. júna 2023

Dôvodová správa:

Mestský úrad v Šali (ďalej len „MsÚ“) prijal dňa 31.5.2023 od Dušana Demína, ul. Murgaša   
č. 10, 940 01 Nové Zámky (ďalej len „Žiadateľ“) žiadosť o prenájom pozemku vo výlučnom vlastníctve mesta novovytvorenej parc. č. 3080/378 zastavané plochy a nádvoria o výmere   
10 m2, odčlenený geometrickým plánom č. 10-05/2023 vyhotovený spoločnosťou Geo Advice, sr.o., IČO: 50 448 129, overený katastrálnym odborom Okresného úradu v Šali 18.5.2023 pod č. G1-207/2023 od parc. č. 3080/44 zastavané plochy a nádvoria o výmere 213 m2 vedená katastrálnym odborom Okresného úradu v Šali pre obec a katastrálne územie Šaľa v C registri KN na liste vlastníctva č. 1 (ďalej len „pozemok“) (príloha č. 1 **–** žiadosť, príloha č. 2 – GP, Príloha č. 3 – snímka).

Pozemok sa nachádza na ul. Hollého v Šali, mestská časť Veča. Žiadateľ je vlastníkom nebytového priestoru č. 7 nachádzajúci sa I. poschodí vo vchode A1 v celosti s.č. 1854 budova centra občianskej vybavenosti postavená na parc. 3080/18 zastavané plochy a nádvoria   
o výmere 4348 m2 spolu s podielom na spoločných častiach , zariadeniach a príslušenstve budovy v podiele 20749/544827 (príloha č. 4 – LV č. 7012).

Žiadateľ má spracovanú projektovú dokumentáciu k rekonštrukcii prístupového schodiska k nehnuteľnosti v jeho vlastníctve a právo k pozemku, v ktorom je osadený podporný stĺp schodiska, je nevyhnutným predpokladom pre vydanie stavebného povolenia.

Cena nájmu pozemku je v zmysle písm. a) Prílohy č. 1 Zásad hospodárenia s majetkom mesta Šaľa v znení neskorších dodatkov vo výške 10 % z hodnoty pozemku v zmysle hodnotovej mapy mesta, čo je v danej lokalite vo výške 4,315Eur/m2/rok, čo pri výmere 10 m2 predstavuje cenu 43,15 Eur/rok.

V zmysle § 9 bod 3 Zásad hospodárenia s majetkom mesta Šaľa zámer prenajať majetok ako prípad hodný osobitného zreteľa a jeho zverejnenie schvaľuje primátor mesta. Zámer bol zverejnený dňa 14. júna 2023, t.j. 15 – dňová lehota v zmysle zákona bola dodržaná.

**Stanovisko MsÚ**

MsÚ odporúča Mestskému zastupiteľstvu v Šali prijať uznesenie v navrhovanom znení.