**Vyhodnotenie Komunitného plánu sociálnych služieb mesta Šaľa**

**na roky 2018 – 2022**

**k 31. 12. 2022**

|  |  |
| --- | --- |
| **Projektový zámer č. 1** | **Zmapovanie komplexného prieskumu bezbariérovosti objektov a komunikácií v meste** |
| **Plnenie zámeru** | Komplexný prieskum bezbariérovosti objektov sa realizoval v roku 2023. Na základe vykonaného analýzy mapovania bezbariérovosti verejných budov vo vlastníctve mesta Šaľa bolo zistené, že necelých 20 % (7 zo 40) týchto budov je prístupných pre občanov s obmedzenou schopnosťou pohybu a orientácie, ale len na budove Mestského úradu v Šali, Kultúrneho domu v Šali a v Šali - Veči a Mestskej knižnice v Šali je zabezpečené bezdotykové otváranie dverí. Viac budov (15 zo 40) je sprístupnených len formou dobudovanej rampy pred vstupom do budovy, v budove je pohyb takýchto osôb znemožnený schodiskami.  Najhoršia situácia je v oblasti zabezpečenia prístupu do sociálnych zariadení, bezbariérové WC – nachádzajú sa len v novo vybudovaných/rekonštruovaných budovách (Mestský úrad Šaľa, Kultúrny dom Šaľa a Domov dôchodcov Šaľa).  Ešte alarmujúcejšia situácia je v prístupnosti verejných budov vo vlastníctve štátu, resp. verejných inštitúcií. Okresný úrad v Šali má zabezpečený bezbariérový prístup do budovy dobudovanou rampou, vstupné dvere nie sú bezdotykové, na prízemí je klientske centrum pre občanov. ÚPSVaR v Šali nemá bezdotykové otváranie dverí, má na prízemí zriadené klientske centrum, inak objekt nemá výťah. Daňový úrad v Šali a Úrad Štátnej verejnej správy v Šali a ďalšie nie sú vybavené pre vybavovanie klientov s obmedzenou schopnosťou pohybu a orientácie.  Lepšia situácia je v debarierizácii chodníkov a priechodov pre chodcov. Na komunikáciách I. a II. triedy sú priechody pre chodcov, zväčša debarierizované. Nitriansky samosprávny kraj v roku 2023 realizuje projekt modernizácie cesty II/573 Šaľa – Komárno, v rámci ktorého v meste Šaľa na ulici P. Pázmaňa a ul. Dolnej realizuje bezbariérové úpravy na 9 priechodoch pre chodcov a dvoch autobusových zastávkach (MHD Pohotovosť a MHD Večierka). Na miestnych komunikáciách realizuje samotné mesto po častiach debariérizáciu chodníkov a priechodov pre chodcov. Avšak stále je väčšia časť bariérová. V roku 2023 sa podarilo zrealizovať prvé detské ihrisko s inkluzívnymi prvkami (kolotoč, pieskovisko, hojdačka hniezdo) pre zdravotne znevýhodnené osoby z dotácie MPSVaR SR – Rodinka, nachádza sa vo vnútrobloku ul. Bottova a Čsl. Armády v Šali. |
| **Čas realizácie podľa KP** | 2021 – 2022 |
| **Garant** | Mesto Šaľa |
| **Partneri garanta** | MVO/verejnosť |

|  |  |
| --- | --- |
| **Projektový zámer č. 2** | **Vybudovanie výťahov a bezbariérového prístupu k dvom vchodom do panelákového bytu v zariadení DOS** |
| **Plnenie zámeru** | Riešenie ekonomicky výhodnejšieho a pre prijímateľov opatrovateľskej služby v DOS vhodnejšieho riešenia vrátane možnosti zámeny objektov je stále aktuálne. Zámena objektov sa javí vzhľadom na skutočnosť, že aj po vybudovaní výťahov by v súčasnom objekte DOS zostal bariérový vstup (vonkajšie schody ku vchodovým dverám), ako najvhodnejšie riešenie. Bariérovosť bytového domu výrazne obmedzuje kvalitu života všetkých obyvateľov z dôvodu ich nepriaznivého zdravotného stavu a zníženej mobility. |
| **Čas realizácie podľa KP** | 2019 – 2020 |
| **Garant** | Mesto Šaľa |
| **Partneri garanta** | OSS Šaľa |

|  |  |
| --- | --- |
| **Projektový zámer č. 3** | **Zakúpenie pomôcok pre zdravotne postihnutých pre účely zapožičania pomôcok v dennom centre zdravotne postihnutých** |
| **Plnenie zámeru** | Na plnenie neboli vyčlenené prostriedky v rozpočte mesta. Služba je poskytovaná obmedzene v rozsahu požičiavania zdravotných pomôcok prístupných v zariadení získaných prevažne darovaním. |
| **Čas realizácie podľa KP** | 2019 – 2020 |
| **Garant** | Mesto Šaľa |
| **Partneri garanta** | Mesto, spolupráca zdravotných poisťovní |

|  |  |  |
| --- | --- | --- |
| **Projektový zámer č. 4** | **Pre integrované deti v bežných triedach zlepšiť odbornú starostlivosť zvýšením počtu odborných zamestnancov** | |
| **Plnenie zámeru** | |  |  |  |  |  |  | | --- | --- | --- | --- | --- | --- | | Názov | **Špeciálny**  **pedagóg** | **Školský psychológ** | **Pedagogický**  **asistent**  **spolu** | **z toho**  **financovanie** | | | **MŠ VVaŠ**  **SR** | **Projekt**  **EÚ** | | ZŠ s MŠ Bernolákova |  |  | 3 | 1 | 2 | | ZŠ Ľ. Štúra | 1 (projekt) |  | 5 +1 z CPP | 1 | 4 | | ZŠ J. C. Hronského | 1 +1 soc. ped.  (projekt) |  | 9 +1 z CPP | 4 | 5 | | ZŠ s MŠ P. Pázmánya s VJM | 1 z vlast. zdrojov |  | 1 + 1 z CPP | 1 |  | | ZŠ s MŠ J. Murgaša | 1 (projekt) | 1z vlastných zdrojov | 5 + 1 z CPP + 1 z vlast. zdrojov | 2 | 3 | | ZŠ J. Hollého |  |  | 1 z CPP |  |  | | MŠ 8. mája | 1 pomocný vychov. (projekt) | 1(projekt) | 2 |  | 2 | | MŠ Družstevná | 1 logopéd + 1 pomocný vychov.  (projekt) |  | 0,5 mestský rozp. |  |  | | **SPOLU** | **8** | **2** | **31,5** | **9** | **16** |   Oproti roku 2020/2021 sa zvýšil počet odborných zamestnancov predovšetkým vďaka tomu, že štyri základné školy a jedna materská škola sa zapojili do národného projektu MPC „Pomáhajúce profesie v edukácii detí a žiakov“ na podporu pozitívnych zmien v inkluzívnom vzdelávaní priamo v školskom prostredí prostredníctvom edukačnej podpory zo strany pedagogických asistentov, asistentov učiteľa pre deti a žiakov so zdravotným znevýhodnením a členov inkluzívnych tímov na školách. Projekt je z operačného programu „Ľudské zdroje“ a je spolufinancovaný Európskym sociálnym fondom. Cieľom je zvýšiť inkluzívnosť, rovnaký prístup ku kvalitnému vzdelávaniu a zlepšiť výsledky a kompetencie detí a žiakov. Zníženie miery predčasného ukončovania školskej dochádzky a predchádzanie takémuto ukončovaniu. Do projektu sa zapojili: ZŠ s MŠ Bernolákova, ZŠ Ľ. Štúra, ZŠ s MŠ J. Murgaša a ZŠ J. C. Hronského. Projekt taktiež podporuje vytvorenie nových pracovných miest na pozície pedagogických asistentov a inkluzívnych tímov. V rámci projektu pracujú v školách a školských zariadeniach aj 3 špeciálni pedagógovia, 1 sociálny pedagóg a 1 školský psychológ. Žiaľ, veľkým problémom je nájsť kvalifikovaných odborných zamestnancov a ich ohodnotenie, pretože financie z projektu nepokrývajú všetky náklady a školy ich musia dofinancovať z vlastných rozpočtov. Potreba asistentov v školách a hlavne v materských školách je však oveľa väčšia ako ponúkajú možnosti projektu a MŠVVaŠ SR. ZŠ s MŠ J. Murgaša a ZŠ s MŠ P. Pázmánya s VJM si asistenta financujú z vlastných zdrojov z rozpočtu školy a asistenta v MŠ Družstevná financuje mesto z vlastného rozpočtu. Deväť asistentov učiteľa je financovaných z dotácie ministerstva školstva. ZŠ s MŠ Jozefa Murgaša si financuje z vlastného rozpočtu aj psychológa a ZŠ s MŠ P. Pázmánya s VJM si financuje 1 špeciálneho pedagóga. Od februára 2023 pribudlo školám 5 asistentov učiteľa, ktorých poskytlo CPP Šaľa. MŠ 8. mája a MŠ Družstevná získali z projektu „Pomocný vychovávateľ“ každá jedného pomocného vychovávateľa. Pre všetky MŠ mesto financuje 1 logopéda, ktorý spolupracuje aj s niektorými základnými školami. | |
| **Čas real. podľa KP** | 2019 – 2021 | |
| **Garant** | | Mesto Šaľa - Spoločný školský úrad |
| **Partneri garanta** | | Spoločný školský úrad, ZŠ, MŠVVaŠ SR, NIVAM |

|  |  |
| --- | --- |
| **Projektový zámer č. 5** | **Každoročné prezentovanie MŠ a ZŠ príkladov dobrej praxe na podporu integrácie detí do vzdelávacieho procesu (v rámci osláv Dňa učiteľov)** |
| **Plnenie zámeru** | V roku 2022 na oslave Dňa učiteľov boli ocenení pedagogickí zamestnanci, ktorí pracujú s deťmi so špeciálnymi výchovno-vzdelávacími potrebami.  Viera Vicenová – MŠ pri ZŠ Bernolákova **–** trieda pre deti s autizmom,  Mgr. Ildikó Slišková – ZŠ s MŠ J. Murgaša – špeciálna trieda  Gabriela Bednárová – Špeciálna ZŠ, Šaľa |
| **Čas realizácie podľa KP** | 2019 – 2022 |
| **Garant** | Komisia školstva pri mestskom zastupiteľstve |
| **Partneri garanta** | Riaditelia MŠ a ZŠ |

|  |  |
| --- | --- |
| **Projektový zámer č. 6** | **Udržať činnosť autistickej triedy na ZŠ s MŠ Bernolákova** |
| **Plnenie zámeru** | Autistická trieda na MŠ Bernolákova funguje nepretržite od septembra 2015 s počtom detí 6 a 3 špeciálnymi pedagógmi. Väčší počet detí nie je možné prijať z kapacitných a personálnych dôvodov, aj keď požiadavkám zo strany rodičov o umiestnenie dieťaťa nevieme v plnej miere vyhovieť. Prevádzkovanie tejto triedy je mimoriadne finančne náročné, a preto sa neuvažuje o rozšírení kapacity autistickej triedy. |
| **Čas realizácie podľa KP** | 2019 – 2022 |
| **Garant** | Mesto Šaľa |
| **Partneri garanta** | Spoločný školský úrad |

|  |  |
| --- | --- |
| **Projektový zámer č. 7** | **Podpora a udržanie prevádzky chránenej dielne na mestskej polícii** |
| **Plnenie zámeru** | Chránená dielňa MsP Šaľa bola zriadená na základe priznaného postavenia chránenej dielne vydaného Úradom práce, sociálnych vecí a rodiny so sídlom v Nových Zámkoch dňa 10. 8. 2015 s účinnosťou od 01. 07. 2015. Na základe Dohody o poskytovaní príspevku na zriadenie CHD bolo zriadené chránené pracovisko s celkovým počtom 8 pracovných miest. Obsluhu kamerového systému, ktorá je predmetom činnosti CHD vykonávajú ôsmi zamestnanci zo zdravotným postihnutím s % ŤZP od 50 do 80%. Dispečing kamerového monitorovacieho systému je zriadený na stálej službe MsP Šaľa a t.č. ho tvorí 74 kamier, ktoré sú obsluhou sledované na 14 monitoroch bezpečnostných kamier za účelom monitorovania verejných priestorov, s cieľom zabezpečiť občanom a návštevníkom mesta pocit bezpečia v uliciach mesta, a to ako v denných, tak aj nočných hodinách. |
| **Čas realizácie podľa KP** | 2018 – 2020 |

|  |  |
| --- | --- |
| **Garant** | Mestská polícia Šaľa |
| **Partneri garanta** | Mesto/ÚPSVaR, MsP |

|  |  |
| --- | --- |
| **Projektový zámer č. 8** | **Zriadenie útulku pre jednotlivca s deťmi** |
| **Plnenie zámeru** | Zámer sa zatiaľ nerealizoval. Mesto Šaľa neeviduje zo strany neverejných poskytovateľov záujem o tento druh sociálnej služby. Mesto nedisponuje ani vhodnou nehnuteľnosťou pre zriadenie tohto druhu sociálnej služby. |
| **Čas realizácie podľa KP** | 2020 – 2022 |
| **Garant** | Mesto Šaľa/neverejní poskytovatelia |
| **Partneri garanta** | Mesto Šaľa a neverejní poskytovatelia |

|  |  |
| --- | --- |
| **Projektový zámer č. 9** | **Komplexná rekonštrukcia a modernizácia objektu Krízového centra v Šali** |
| **Plnenie zámeru** | V úsilí hľadať mimorozpočtové zdroje využilo mesto možnosť uchádzať sa o dotáciu na podporu rozvoja sociálnych služieb. Nutné rekonštrukčné práce boli rozdelené do etáp a v rámci 1. etapy získalo z rozpočtovej kapitoly MPSVR SR mesto prostriedky na rekonštrukciu a stavebné úpravy objektu vo výške 15 000 Eur. Projekt riešil výmenu okien, výplní a dverí v Krízovom centre, v ktorom poskytujú služby útulok, nocľaháreň a NDC a prispel k zníženiu energetickej náročnosti budovy. Hlavná aktivita projektu spočívala vo výmene 17 ks pôvodných okien za plastové s izolačným trojsklom. Do tohto počtu nebolo započítaných 6 kusov okien, ktoré už boli vymenené z rozpočtu mesta v roku 2014 spolu s dverami na hlavnom vstupe. Nahradilo sa tiež 5 jestvujúcich sklobetónových výplní, cez ktoré dochádzalo k veľkému úniku tepla, plastovými výplňami s izolačným trojsklom. Nutné rekonštrukčné práce na technickom zariadení, rozvodoch a úprave dispozičného riešenia budú pokračovať v ďalších etapách v závislosti od finančných možností mesta a získania zdrojov na ich realizáciu. |
| **Čas realizácie podľa KP** | 2020 – 2021 |
| **Garant** | Mesto Šaľa |
| **Partneri garanta** | OSS Šaľa |

|  |  |
| --- | --- |
| **Projektový zámer č. 10** | **Zapojenie sa do ďalšej výzvy národných projektov TSP a NDC** |
| **Plnenie zámeru** | OSS sa so svojím projektom Nízkoprahového denného centra úspešne zapojila do nového Národného projektu „Budovania odborných kapacít na komunitnej úrovni“ a uzatvorila s Implementačnou agentúrou MPSVR SR Zmluvu o spolupráci na obdobie od 01. 01. 2020 do 30. 06. 2023, na základe ktorej sú jej refundované osobné náklady vynaložené na prevádzku NDC. Nadväznosť ďalšieho projektu, ktorý by podporil v budúcnosti prevádzku NDC, nie je v súčasnosti známa.  Mesto Šaľa sa úspešne zapojilo do Národného projektu Podpora a zvyšovanie kvality terénnej sociálnej práce a s Implementačnou agentúrou MPSVR SR uzatvorilo novú zmluvu o spolupráci na obdobie od 08. 02. 2020 do 30. 06. 2023. Na základe tejto zmluvy vykonáva terénnu sociálnu prácu jeden terénny sociálny pracovník a jeden terénny pracovník. |
| **Čas realizácie podľa KP** | 2019 – 2022 |
| **Garant** | Mesto Šaľa /OSS Šaľa |
| **Partneri garanta** | Mesto Šaľa/MPSVaR |

|  |  |
| --- | --- |
| **Projektový zámer č. 11** | **Zriadenie zariadenia núdzového bývania** |
| **Plnenie zámeru** | Zámer sa zatiaľ nerealizoval. V Koncepcii rozvoja sociálnych služieb v regióne Nitrianskeho samosprávneho kraja na roky 2018 – 2023 nie je zriadenie tohto typu zariadenia zaradené medzi priority. Zriadiť tento druh sociálnej služby pre obete domáceho násilia môžu aj neverejní poskytovatelia, zatiaľ sme však záujem z ich strany nezaznamenali. |
| **Čas realizácie podľa KP** | 2019 – 2022 |
| **Garant** | VÚC/neverejní poskytovatelia |
| **Partneri garanta** | VÚC/neverejní poskytovatelia/mesto Šaľa |

|  |  |
| --- | --- |
| **Projektový zámer č. 12** | **Zriadenie nízkoprahovej sociálnej služby pre deti a rodinu** |
| **Plnenie zámeru** | Zámer sa zatiaľ nerealizoval. Mesto Šaľa neeviduje zo strany neverejných poskytovateľov záujem o zriadenie tohto druhu sociálnej služby. |
| **Čas realizácie podľa KP** | 2020 – 2022 |
| **Garant** | Mesto Šaľa |
| **Partneri garanta** | MPSVaR/mesto Šaľa/neverejní poskytovatelia |

|  |  |
| --- | --- |
| **Projektový zámer č. 13** | **Rekonštrukcia objektu DSS a Detských jasieľ** |
| **Plnenie zámeru** | Vo vyhlásenej výzve v marci 2019 mesto nemohlo vzhľadom na požadované podmienky predložiť žiadosť, keďže objekt jaslí v rámci aktuálnej výzvy nespĺňal kritériá. MsZ na 2. zasadnutí zrušilo svoje uznesenie 3/2015-IV prijaté k rekonštrukcii objektu DJ. V rámci Integrovaného regionálneho operačného programu bola 13. 10. 2021 vyhlásená výzva so zameraním na podporu a rozvoj služieb starostlivosti o deti do troch rokov veku dieťaťa na komunitnej úrovni, v ktorej bola opäť podmienkou účasti nemožnosť kombinovania s iným zariadením sociálnych služieb, konkrétne DSS, s ktorým zdieľajú spoločný objekt. Pokiaľ bude možnosť a splnené podmienky oprávnenosti uchádzať sa o NFP v rámci Plánu obnovy a odolnosti SR, podá mesto projekt na rekonštrukciu a modernizáciu objektu DJ.  V závere roku 2020 podalo mesto v súčinnosti s OSS žiadosť o dotáciu na podporu rozvoja sociálnych služieb. Cieľom projektu bolo zvýšenie komfortu a pohodlia detí a zároveň vytvorenie podnetnejšieho prostredia pre deti v mestských jasliach zakúpením nového certifikovaného zariadenia interiéru a pomôcok, ktoré nahradili opotrebované prvky nedostatočne vyhovujúce hygienicko-epidemiologickým predpisom pre prevádzku zariadení pre deti. Z rozpočtovej kapitoly MPSVaR SR získalo mesto 10 000 Eur na nákup zariadenia, ktoré bolo ku koncu roka 2021 obstarané a dané do užívania. Podarilo sa tak vynoviť aspoň interiérové vybavenie objektu. V závere roka 2022 podpísala OSS dohodu s Ústredím práce soc. vecí a rodiny o poskytnutí finančného príspevku pre detské jasle, na základe ktorej získa podporu 5 000 Eur na nákup pomôcok a hračiek slúžiacich deťom na rozvoj psychomotoriky, jemnej a hrubej motoriky, rozvoja reči, komunikácie a ďalších zručností |
| **Čas realizácie podľa KP** | 2019 – 2022 |
| **Garant** | Mesto Šaľa |
| **Partneri garanta** | OSS Šaľa |

|  |  |
| --- | --- |
| **Projektový zámer č. 14** | **Zabezpečenie dostupnosti sociálnych služieb – zariadenia pre seniorov pobytovou formou v spolupráci s neverejnými poskytovateľmi** |
| **Plnenie zámeru** | V zmysle zákona č. 448/2008 Z.z. o sociálnych službách v znení neskorších predpisov sa v zariadení pre seniorov poskytuje sociálna služba fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej IV alebo fyzickej osoby, ktorá dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov. Mesto Šaľa zriadením nového zariadenia pre seniorov v roku 2016 vytvorilo 75 miest pre seniorov, pričom súbežne prevádzkuje tieto služby aj Organizácia sociálnej starostlivosti mesta Šaľa s kapacitou 20 miest.  Domov dôchodcov Šaľa a zariadenie pre seniorov v OSS Šaľa majú prevažne naplnenú kapacitu. Obe zariadenia majú poradovník potenciálnych prijímateľov sociálnych služieb čakajúcich na umiestnenie v zariadení pre seniorov.  V roku 2018 začal tento druh sociálnej služby v našom meste poskytovať aj neverejný poskytovateľ - Solidaritas n.o. Trstice s počtom miest 36. Od 01. 01. 2023 neverejný poskytovateľ rozšíril svoje služby o špecializované zariadenie s počtom miest 20 a v tom istom objekte poskytuje aj sociálne služby zariadenia pre seniorov s počtom 20 miest. Aj neverejný poskytovateľ má poradovník záujemcov čakajúcich na umiestnenie v uvedených zariadeniach sociálnych služieb. |
| **Čas realizácie podľa KP** | 2018 – 2022. |
| **Garant** | Mesto Šaľa |
| **Partneri garanta** | Potenciálni neverejní poskytovatelia (zatiaľ nie sú určení)/Solidaritas n.o. Trstice, prevádzka zariadenia pre seniorov v Šali. |

|  |  |
| --- | --- |
| **Projektový zámer č. 15** | **Podpora zriadenia špecializovaného zariadenia na území mesta** |
| **Plnenie zámeru** | Od 01. 01. 2023 neverejný poskytovateľ sociálnych služieb Solidaritas rozšíril poskytovanie svojich služieb o špecializované zariadenie s kapacitou 20 miest a svoje vlastné zariadenie pre seniorov zredukoval na 20 miest. V Koncepcii rozvoja sociálnych služieb v regióne Nitrianskeho samosprávneho kraja na roky 2018 – 2023 nie je zriadenie tohto typu zariadenia zaradené medzi priority. Máme informácie z Nitrianskeho samosprávneho kraja, že sa napriek tomu pripravuje v našom meste zriadenie tohto druhu sociálnych služieb. |
| **Čas realizácie podľa KP** | 2020 – 2022 |
| **Garant** | VÚC |
| **Partneri garanta** | Mesto Šaľa |

|  |  |
| --- | --- |
| **Projektový zámer č. 16** | **Zvýšenie kvality poskytovaných sociálnych služieb v ZPS Nádej v Šali nákupom 10 ks polohovacích postelí** |
| **Plnenie zámeru** | Mesto získalo dotáciu MPSVaR SR na nákup 12 ks elektricky polohovateľných postelí, ktoré boli dodané do ZPS v septembri 2019. |
| **Čas realizácie** | 2019 |
| **Garant** | OSS Šaľa |
| **Partneri garanta** | Mesto Šaľa |

|  |  |
| --- | --- |
| **Projektový zámer č. 17** | **Zriadenie sociálneho taxíka a nákup špeciálneho vozidla upraveného na prepravu osôb so zdravotným postihnutím s nájazdovou rampou na vozíky** |
| **Plnenie zámeru** | Podľa platnej právnej úpravy je prepravná služba určená fyzickej osobe s ťažkým zdravotným postihnutím odkázanej na individuálnu prepravu alebo fyzickej osobe s obmedzenou schopnosťou. O lacnejšiu individuálnu prepravu je v meste zo strany seniorov a zdravotne postihnutých občanov záujem, väčšinou však nespĺňajú zákonom stanovené predpoklady. Pre túto skupinu občanov by bolo riešením zriadenie tzv. „sociálneho taxíka“. Mesto Šaľa v minulosti oslovila nezisková organizácia, ktorá mala záujem zriadiť službu sociálneho taxíka, ale vzhľadom k finančnej náročnosti sa tento projekt zatiaľ nezrealizoval. |
| **Čas realizácie podľa KP** | 2019 – 2022 |
| **Garant** | Mesto Šaľa |
| **Partneri garanta** | MPSVaR |

|  |  |
| --- | --- |
| **Projektový zámer č. 18** | **Spolupráca s neverejným poskytovateľom služieb denného stacionára pri zabezpečovaní sociálnych služieb občanom mesta (denný stacionár s kapacitou 38 miest)** |
| **Plnenie zámeru** | V roku 2017 bol v našom meste otvorený prvý denný stacionár, ktorý prevádzkuje neverejný poskytovateľ s kapacitou 38 miest. Denný stacionár je určený pre fyzickú osobu, ktorá je odkázaná na pomoc inej fyzickej osoby a jej stupeň odkázanosti je minimálne III. Mesto Šaľa od začiatku spustenia tohto druhu sociálnych služieb spolupracuje s neverejným poskytovateľom Viktória Centrum Šaľa o.z. Napriek spolupráci pri propagácii uvedeného druhu sociálnych služieb sa nedarí dlhodobo napĺňať kapacitu tohto zariadenia. |
| **Čas realizácie podľa KP** | 2018 – 2022 |

|  |  |
| --- | --- |
| **Garant** | Mesto Šaľa |
| **Partneri garanta** | Potenciálni neverejní poskytovatelia/Viktória Centrum Šaľa o.z. – denný stacionár v Šali |

|  |  |
| --- | --- |
| **Projektový zámer č. 19** | **Navýšenie počtu opatrovateliek zodpovedajúci potrebe a plne pokrývajúci dopyt po opatrovateľskej službe** |
| **Plnenie zámeru** | V období od 01. 01. 2019 do 28. 02. 2021 realizovala OSS dopytovo orientovaný projekt „Podpora opatrovateľskej služby v meste Šaľa“. Jeho podstatou bolo udržanie 41 pracovných miest opatrovateliek na obdobie 26 mesiacov. Na základe Zmluvy o poskytnutí NFP so sprostredkovateľským orgánom Implementačnou agentúrou MPSVR SR získala OSS na financovanie opatrovateľskej služby 472 023 Eur.  Na základe vyhlásenej výzvy riadiaceho orgánu pre operačný program Ľudské zdroje pripravila a podala OSS ďalší dopytovo orientovaný projekt „Podpora komunitných sociálnych služieb v meste Šaľa poskytovaním opatrovateľskej služby“. Projekt bol vyhodnotený ako úspešný a MPSVR SR uzatvorilo s OSS Zmluvu o poskytnutí NFP, ktorej podstatou je udržanie 43 pracovných miest opatrovateliek na obdobie 24 mesiacov. Projekt sa realizuje od 1. 12. 2021 do 30. 11. 2023 a jeho očakávaný ekonomický prínos je 499 872 Eur. Súčasný stav 44 opatrovateliek zodpovedá aktuálnemu dopytu a potrebám. |
| **Čas realizácie podľa KP** | 2019 – 2022 |
| **Garant** | OSS Šaľa |
| **Partneri garanta** | Mesto Šaľa, referát sociálnych vecí |

|  |  |
| --- | --- |
| **Projektový zámer č. 20** | **Monitorovanie a signalizácia pomoci fyzickej osoby s nepriaznivým zdravotným stavom s cieľom zabránenia vzniku krízovej sociálnej situácie alebo zabezpečenie jej riešenia pomocou signalizačného zariadenia napojeného na centrálny dispečing** |
| **Plnenie zámeru** | Od septembra 2018 je v meste k dispozícii služba SeniAngel SOS tlačítko. Jej cieľom je poskytnúť potrebnú pomoc a istotu najmä starším ľuďom, ktorí žijú osamelo. Ide o službu monitorovania a signalizácie pomoci. Prístroj, ktorý nosí klient pri sebe je napojený priamo na Mestskú políciu v Šali, ktorá službu technicky a organizačne zabezpečuje. Momentálne ju využívajú 2 klienti. Služba sa poskytuje na základe uzatvorenia nájomnej zmluvy s mesačnou úhradou 13,44 Eur. O službu od jej zavedenia nie je zo strany verejnosti záujem, z toho dôvodu boli z pôvodného počtu 25 SOS tlačítok ponechané od r. 2021 3 ks.  V prípade, že by sa záujem o službu zvýšil nad rámec aktuálne dostupného počtu tlačítok, je možné zabezpečiť potrebné množstvo. |
| **Čas realizácie podľa KP** | 2020 – 2022 |
| **Garant** | OSS Šaľa |
| **Partneri garanta** | Mesto Šaľa, MVO, MsP |

|  |  |
| --- | --- |
| **Projektový zámer č. 21** | **Podpora potencionálnych neverejných poskytovateľov pri zriadení niektorých druhov sociálnych služieb (nocľaháreň, zariadenie opatrovateľskej služby, zariadenie pre seniorov s vyšším štandardom – penziónového typu)** |
| **Plnenie zámeru** | Zámer sa zatiaľ nerealizoval. Záujem zo strany neverejných poskytovateľov sme nezaznamenali. |
| **Čas realizácie podľa KP** | 2018 – 2022 |
| **Garant** | Neverejní poskytovatelia |
| **Partneri garanta** | Mesto Šaľa |

Použité skratky:

CPP Centrum poradenstva a prevencie

DJ Detské jasle

DOS Dom s opatrovateľskou službou

DSS Domov sociálnych služieb

EÚ Európska únia

CHD Chránená dielňa

KP Komunitný plán sociálnych služieb mesta Šaľa na roky 2018 – 2022

MPSVaR Ministerstvo práce, sociálnych vecí a rodiny

MVO Mimovládne organizácie

MsP Mestská polícia

MŠ Materská škola

MŠVVaŠ SR Ministerstvo školstva, vedy, výskumu a športu SR

NDC Nízkoprahové denné centrum

NFP Nenávratný finančný príspevok

NIVAM Národný inštitút vzdelávania a mládeže

OSS Organizácia sociálnej starostlivosti mesta Šaľa

ŠVVP Špeciálne výchovno - vzdelávacie potreby

TSP Terénna sociálna práca

ŤZP Ťažko zdravotne postihnutý

ÚPSVaR Úrad práce, sociálnych vecí a rodiny

VJM Vyučovací jazyk maďarský

VÚC Vyšší územný celok

ZPS Zariadenie pre seniorov

ZŠ Základná škola

V Šali dňa: 08. 06. 2023

Spracovala: M. Zozuľáková na základe podkladov od garantov a partnerov garantov