**M E S T O   Š A Ľ A - Organizácia sociálnej starostlivosti**

**Mestské zastupiteľstvo v Šali**

**Materiál číslo C 4/4/2023**

**Návrh na trvalé upustenie od vymáhania pohľadávky Organizácie sociálnej starostlivosti mesta Šaľa**

Návrh na uznesenie:

Mestské zastupiteľstvo v Šali

1. **prerokovalo**

návrh na trvalé upustenie od vymáhania pohľadávky Organizácie sociálnej starostlivosti mesta Šaľa,

1. **schvaľuje**

trvalé upustenie od vymáhania pohľadávky Organizácie sociálnej starostlivosti mesta Šaľa voči dlžníčke Erike Karvaiovej vo výške 340,60 Eur a jej odpísanie z účtovnej evidencie.

**Spracoval: Predkladá:**

RSDr. Ľubor Gáll v. r. RSDr. Ľubor Gáll v. r.

riaditeľ OSS riaditeľ OSS

Predložené mestskému zastupiteľstvu 29. júna 2023

**Dôvodová správa:**

Organizácia sociálnej starostlivosti mesta Šaľa navrhuje MsZ upustiť od vymáhania pohľadávky voči bývalej prijímateľke sociálnych služieb v Zariadení núdzového bývania poskytovanej OSS v celkovej výške 340,60 eur. Predložený návrh je v súlade s ustanovením   
§ 14 ods. 3 písm. b) Zásad hospodárenia s majetkom mesta schválených uznesením Mestského zastupiteľstva v Šali č. 4/2014 – IX. dňa 26. júna 2014 v platnom znení, podľa ktorého MsZ rozhoduje o trvalom upustení od vymáhania pohľadávok v nominálnej hodnote jednotlivej pohľadávky od 166 eur vyššie. Dôvodom na upustenie od trvalého vymáhania pohľadávok je úmrtie dlžníčky a nemožnosť uspokojiť pohľadávku vymáhaním na dedičoch dlžníkov v súlade s ustanovením § 14 ods. 1 písm. c) vyššie uvedených Zásad hospodárenia s majetkom mesta.

Pohľadávku OSS riadne eviduje v účtovníctve odo dňa jej vzniku a podnikla všetky právne kroky na jej vymoženie, ktoré spočívali v zabezpečení pohľadávky podaním žaloby v upomínacom konaní a po právoplatnosti súdom vydaného platobného rozkazu vymáhaním plnenia rozsudku súdu zasielaním výzvy dlžníčke na úhradu dlhu najmenej raz ročne. Zo strany dlžníčky však nebola ochota splatiť svoj dlh. Po úmrtí dlžníčky OSS nemohla uplatniť svoju pohľadávku ani v dedičskom konaní, od ktorého bolo upustené z dôvodu nemajetnosti poručiteľky.