M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 3/4/2023

Ing. Michal Takáč, Cintorínska 1938/8, 927 05 Šaľa – žiadosť o prenájom pozemku z dôvodu hodného osobitného zreteľa

Návrh na uznesenie:

Mestské zastupiteľstvo v Šali

## prerokovalo

## žiadosť o prenájom pozemku z dôvodu hodného osobitného zreteľa,

## konštatuje, že

## v zmysle § 9a ods. 9 písm. c) zákona č. 138/1991 Zb. o majetku obcí v znení neskorších zmien ide o prípad hodný osobitného zreteľa spočívajúci v užívaní priestoru ako príjazdová komunikácia k výmenníkovej stanici vo vlastníctve žiadateľa a zabezpečení údržby na vlastné náklady; zámer prenájmu pozemku z dôvodu hodného osobitného zreteľa bol zverejnený na úradnej tabuli a webovej stránke mesta dňa 14. júna 2023,

## schvaľuje

## nájom pozemku, časť parcely č. 3080/15, zastavaná plocha a nádvorie o výmere 53 m2, vedenej katastrálnym odborom Okresného úradu v Šali pre obec a katastrálne územie Šaľa v C registri KN na liste vlastníctva č. 1, v cene 1,992 Eur/m2/rok, t. j. za celkovú výmeru 53 m2 za cenu 105,58 Eur/rok na dobu neurčitú pre Ing. Michala Takáča, Cintorínska 1938/8, 927 05 Šaľa.

(pozn.: na schválenie je potrebná 3/5 väčšina všetkých poslancov)

**Spracovala: Predkladá:**

Mgr. Lucia Kuruczová v. r. Mgr. Miloš Kopiary v. r.

referentka OSMaZM referent OSMaZM

Predložené mestskému zastupiteľstvu 29. júna 2023

Dôvodová správa:

Mestský úrad v Šali (ďalej len „MsÚ“) prijal dňa 11.01.2023 od Ing. Michala Takáča, trvale bytom Cintorínska 1938/8, 927 05 Šaľa (ďalej len „Žiadateľ“) žiadosť o prenájom pozemku vo výlučnom vlastníctve mesta Šaľa časť parc. CKN č. 3080/15, zastavaná plocha a nádvorie o výmere 53 m2, vedenej katastrálnym odborom Okresného úradu Šaľa pre obec a katastrálne územie Šaľa na LV č. 1 (ďalej len „pozemok“) (príloha č. 1 – žiadosť, príloha č. 2 – snímka).

Pozemok sa nachádza na ul. Narcisová v Šali-Veči. Žiadateľ je vlastníkom samostatne stojacej výmenníkovej stanici na par. CKN č. 3080/56, ktorá susedí s pozemkom, ktorý je predmetom žiadosti (príloha č. 3 – LV 6511). Žiadateľ chce daný priestor užívať ako príjazdovú komunikáciu ku svojej nehnuteľnosti a zabezpečiť údržbu na vlastné náklady.

Žiadateľ nemá podlžnosť voči štátu, daňovému úradu, poisťovniam a mestu.

Na pozemok vo výlučnom vlastníctve mesta Šaľa časť parc. CKN č. 3080/15, zastavaná plocha a nádvorie o výmere 53 m2, vedenej katastrálnym odborom Okresného úradu Šaľa pre obec a katastrálne územie Šaľa na LV č. 1 je uzavretá Nájomná zmluva na pozemok č. 607/2011 s nájomcom Razmuves trade s.r.o., Dunajská č. 8, 811 08 Bratislava, ktorá na základe uznesenia Mestského zastupiteľstva č. 1/2023 – IX. zo dňa 2. februára 2023 bola vypovedaná ku dňu 30.06.2023.

Cena nájmu pozemku je v zmysle ust. písm. b) Prílohy č. 1 Zásad hospodárenia s majetkom mesta Šaľa v znení neskorších dodatkov vo výške 5% z hodnoty pozemku v zmysle hodnotovej mapy mesta je hodnota pozemku 39,832 EUR a teda 5 % je v sume 1,992 Eur/m2/rok, čo pri výmere 53 m2 predstavuje cenu 105,58 Eur/rok.

V zmysle § 9 bod 3 Zásad hospodárenia s majetkom mesta Šaľa zámer prenajať majetok ako prípad hodný osobitného zreteľa a jeho zverejnenie schvaľuje primátor mesta. Zámer bol zverejnený dňa 14. júna 2023, t.j. 15 – dňová lehota v zmysle zákona bola dodržaná.

**Stanovisko MsÚ**

MsÚ odporúča Mestskému zastupiteľstvu v Šali prijať uznesenie v navrhovanom znení.