**M E S T O  Š A Ľ A - Mestský úrad**

**Mestské zastupiteľstvo v Šali**

**Materiál číslo A 3/4/2023**

**Správa o plnení uznesení mestského zastupiteľstva**

Návrh na uznesenie:

Mestské zastupiteľstvo v Šali

1. **prerokovalo**

správu o plnení uznesení mestského zastupiteľstva,

1. **berie na vedomie**

správu o plnení uznesení mestského zastupiteľstva,

1. **schvaľuje**

predĺženie termínu plnenia úlohy z Uznesenia č. 7/2022 – IV. zo dňa 20. októbra 2022 (zabezpečiť obstaranie spracovania obsahu a rozsahu Zmien a doplnkov č. 5 územného plánu centrálnej mestskej zóny Šaľa v rozsahu prerokovaného materiálu vrátane doplňujúcich pripomienok a požiadaviek)

T: II. polrok 2024

**Spracovala: Predkladá:**

Andrea Súdorová v. r. Ing. Jana Nitrayová v. r.

sekretárka prednostu prednostka MsÚ

Predložené mestskému zastupiteľstvu 29. júna 2023

**Správa**

o plnení uznesení mestského zastupiteľstva

predložená na 4. zasadnutie mestského zastupiteľstva v roku 2023

dňa 29. júna 2023

**Uznesenie MsZ č. 6/2007 – VII. písmeno C. 2 zo dňa 6. septembra 2007**

**Rozbor hospodárenia mesta Šaľa za rok 2007**

Mestské zastupiteľstvo po prerokovaní materiálu **ukladá** prednostke MsÚ:

Predkladať informácie o všetkých predkladaných projektoch v členení:

* výška požadovaného grantu
* maximálna možná výška grantu
* vyhodnotenie úspešnosti

**T: na každom rokovaní MsZ**

**Plnenie:**

Plnenie úlohy tvorí prílohu č. 1 tohto materiálu (prehľad projektov k 13. 06. 2023).

1. **Na 4. zasadnutie mestského zastupiteľstva je uznesenie splnené.**

Uznesenie MsZ č. 5/2009 – VIII. písmeno C. 2 zo dňa 10. septembra 2009

Návrh VZN mesta Šaľa č. 8/2009, ktorým sa mení a dopĺňa VZN č. 19/2008 o miestnych daniach a miestnom poplatku za komunálne odpady a drobné stavebné odpady na území mesta Šaľa

Mestské zastupiteľstvo po prerokovaní materiálu ukladá prednostke MsÚ:

Zoznam prenajatých verejných priestranstiev za účelom parkovania, zverejnený na internetovej stránke mesta, po každej zmene bezodkladne aktualizovať.

T: priebežne

**Plnenie:**

Zoznam prenajatých verejných priestranstiev za účelom parkovania, zverejnený na internetovej stránke mesta, bol aktualizovaný dňa 12. 06. 2023.

1. **Na 4. zasadnutie mestského zastupiteľstva je uznesenie splnené.**

**Uznesenie č. 2/2012 – I. písmeno C. 1 a C. 2 zo dňa 19. apríla 2012**

1. **Informácia o plnení uznesení MsZ**

Mestské zastupiteľstvo v Šali po prerokovaní materiálu **ukladá** vedúcemu MsKS:

Každoročne predkladať na zasadnutie mestského zastupiteľstva formou samostatnej informačnej správy:

1. správu o činnosti Mestského kultúrneho strediska v Šali

Materiál „Správa o činnosti a rozbor hospodárenia Mestského kultúrneho strediska v Šali za rok 2022“ je samostatným bodom programu 4. zasadnutia Mestského zastupiteľstva v Šali konaného dňa 29. 06. 2023.

# **Uznesenie č. 3/2012 – VII. zo dňa 28. júna 2012**

**Vývoj rizík rozpočtu mesta na rok 2013, plnenie opatrení (t. č. Vývoj hospodárenia mesta)**

Mestské zastupiteľstvo v Šali po prerokovaní materiálu **schválilo:**

1. spôsob informovania poslancov mestského zastupiteľstva a členov komisií – neposlancov v rozsahu tabuliek č. 1 až č. 4 s komentárom o rozhodujúcich faktoroch a prípadných opatreniach mesačne elektronicky,

T: mesačne

Plnenie:

Vývoj hospodárenia  mesta za  mesiace január – apríl 2023 je  uverejnený na internetovej stránke mesta v časti Chcem vedieť – Rozpočet a hospodárenie – Plnenie rozpočtu.

1. predkladanie v rozsahu predchádzajúceho bodu za jednotlivé štvrťroky

T: na najbližšie zastupiteľstvo konané po spracovaní štvrťročnej účtovnej závierky

Plnenie:

Materiál „Vývoj hospodárenia mesta k 30. 04. 2023“ je samostatným bodom programu   
4. zasadnutia Mestského zastupiteľstva v Šali konaného dňa 29. 06. 2023.

1. spôsob podrobného informovania o príjmoch a výdavkoch

Plnenie:

Plní sa priebežne v súvislosti s plnením bodov č. 1 a č. 2

Na 4. zasadnutie mestského zastupiteľstva je uznesenie splnené.

# **Uznesenie č. 2/2014 – XIII. zo dňa 10. apríla 2014**

**Vývoj rizík rozpočtu mesta k 28. 02. 2014**

Mestské zastupiteľstvo v Šali po prerokovaní materiálu **zmenilo**:

Uznesenie č. 3/2012 – VII. zo dňa 28. júna 2012, v časti C., v bode č. 2 tak, aby dlhodobé ciele boli vyhodnocované pri záverečnom účte.

**Plnenie:**

# Dlhodobé ciele sú vyhodnotené v materiáli „Záverečný účet mesta Šaľa“, ktorý je samostatným bodom programu 4. zasadnutia Mestského zastupiteľstva v Šali konaného dňa 29. 06. 2023.

# **Uznesenie č. 3/2015 – XXI. zo dňa 14. mája 2015**

# **Patrik Vašák, Dlhoveská 19, Šaľa – žiadosť o prenájom pozemku na Nitrianskej ul. v Šali z dôvodu hodného osobitného zreteľa - materiál číslo D 14/3/2015**

Mestské zastupiteľstvo v Šali po prerokovaní materiálu:

1. **žiada**

o prerokovanie majetkových materiálov v zmysle požiadavky žiadateľov; nepredkladať materiály v alternatívnych návrhoch.

**Plnenie:**

Vecný útvar plní uznesenie tak, ako je v ňom uvedené t. j. návrh na uznesenie je pripravený vždy v zmysle požiadavky žiadateľov, vecný útvar v závere dôvodovej správy predkladá svoje stanovisko k návrhu uznesenia.

**Uznesenie je naďalej v sledovaní a plní sa.**

# **Uznesenie č. 7/2017 – XXIII. zo dňa 21. septembra 2017**

**Návrh spôsobu nakladania s majetkom mesta – prevod pozemku z dôvodu hodného osobitného zreteľa pre BRM 78 DEVELOPMENT, s.r.o., Šulekovská 2112/34B,   
926 01 Sereď - materiál číslo D 10/7/2017**

Mestské zastupiteľstvo v Šali po prerokovaní materiálu:

**žiada**

pre prípad žiadostí o odkúpenie pozemkov vo vlastníctve mesta Šaľa na výstavbu, rokovať so žiadateľom o možnosti uzatvorenia zmluvy o nájme na dobu výstavby a žiadosť o odkúpenie pozemkov predložiť až pred kolaudáciou stavby.

**Plnenie:**

Uznesenie mestského zastupiteľstva sa plní, oddelenie správy majetku a zariadení mesta rokuje so žiadateľmi najprv o uzatvorení zmluvy o nájme na dobu výstavby a žiadosť o odkúpenie pozemkov predkladá v materiáloch na rokovanie MsZ až pred kolaudáciou stavby.

1. **Uznesenie je naďalej v sledovaní a plní sa.**

Uznesenie MsZ č. 8/2017 – IV. zo dňa 26. októbra 2017

**Návrh na zmenu Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 - materiál číslo B 2/8/2017**

Mestské zastupiteľstvo v Šali

1. **prerokovalo**

návrh na zmenu Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015,

1. **konštatuje, že**

text v prvej odrážke v časti B. Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 zostáva v platnosti,

1. **schvaľuje**

pravidlá pri zmluvnom odplatnom prevode pozemkov mesta fyzickým osobám tak, že pozemky a ich majiteľov či užívateľov identifikuje a vyzve k odkúpeniu do konca roku 2020 s výnimkou, ak predaju bránia napr. inžinierske siete, legislatíva resp. iné skutočnosti.

**T: rok 2020**

**Plnenie:**

Uznesenie stratilo účinnosť v časti C. uplynutím lehoty, ktorá v ňom bola uložená t. j.   
31. 12. 2020. Mesto k tomuto termínu vyzvalo užívateľov k odkúpeniu. Predkladané materiály na rokovanie MsZ budú obsahovať informáciu, či ide o kúpu pozemku na základe výzvy o odkúpenie, alebo ide o žiadosti, ktoré spĺňajú podmienku v časti B. prvá odrážka sú naďalej predkladané v zmysle tohto Uznesenia.

1. **Uznesenie je naďalej v sledovaní.**

**Uznesenie č. 3/2018 – I. zo dňa 10. apríla 2018**

**GP-OMEGA s.r.o., Alžbetínske námestie 1203, 929 01 Dunajská Streda – prevod pozemku pod stavbou - materiál číslo D 1/3/2018**

Mestské zastupiteľstvo v Šali

1. **schvaľuje**
2. zaktualizovanie hodnotovej mapy mesta Šaľa

**Plnenie:**

Mestskému zastupiteľstvu sú vo viac ako  90 % predkladané materiály – návrhy na odpredaj majetku mesta v zmysle mysle Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 v znení Uznesenia č. 8/2017 – IV. z 8. zasadnutia Mestského zastupiteľstva v Šali zo dňa 26. októbra 2017, ktorým boli schválené pravidlá pri zmluvnom odplatnom prevode pozemkov vo vlastníctve mesta pod drobnými stavbami, ako sú garáže, prípadne nevysporiadané pozemky pri väčších budovách, priľahlých rodinných domoch, či záhradách, ktoré sú buď v dlhodobom nájme alebo v dlhodobom užívaní   
(v odplatnom alebo bezodplatnom) fyzickým osobám za jednotnú cenu 11,- EUR/m2, do výmery 100 m2.

Ostatné žiadosti o predaj majetku sú predkladané v súlade s ustan. § 5b ods.2 Zásad hospodárenia s majetkom mesta:

1. *Kúpnu cenu odpredávaného nehnuteľného majetku schvaľuje MsZ vychádzajúc  
   z podmienok určených v §5b ods.2.*
2. *Minimálna východisková kúpna cena musí byť určená nasledovne:*
3. *cena pozemku na základe hodnotovej mapy mesta, schválenej MsZ uznesením  
   č. 4/2007 – VII, aktualizovanej formou znaleckého posudku každých šesť mesiacov podľa § 9a ods. 1 písm. c) zákona o majetku, resp. na základe znaleckého posudku nie staršieho ako šesť mesiacov,*
4. *cena stavby, budovy a nebytového priestoru na základe znaleckého posudku nie staršieho ako šesť mesiacov,*

*okrem prípadov hodných osobitného zreteľa v zmysle § 9a ods. 8 písm. e) zákona  
o majetku obcí spočívajúcich v úprave kúpnej ceny odpredávaného nehnuteľného majetku mesta.*

Vzhľadom k tomu, že spoločnosť prechádza ekonomickou, energetickou krízou, pri ktorej  ceny nehnuteľností prudko klesajú a ešte prudšie stúpajú, je stanovenie ceny pri aktualizácii hodnotovej mapy dosť problematické.

Pri predpokladanej orientačnej cene za aktualizáciu hodnotovej mapy mesta Šaľa 4000,-EUR (ktorá v zmysle § 5 Zásad by mala byť aktualizovaná každých 6 mesiacov) už pri jej dodaní táto nebude odrážať aktuálnosť ceny pozemkov. Takýto postup s nakladaním s finančnými prostriedkami mesta určite nie je hospodárny a efektívny.

**Vzhľadom k novelizácii zákona č. 138/1991 Zb. o majetku obcí v znení neskorších predpisov, vecný útvar pripravuje zmeny v Zásadách hospodárenia s majetkom mesta   
a pri predaji sa bude postupovať od 1.11.2023 v zmysle tejto novelizácie t. j. pri predaji budov aj pozemkov bude určená minimálna cena iba znaleckým posudkom. Hodnotová mapa po 1.11.2023 nebude pri stanovovaní cien nájmov a kúpnej ceny použiteľná.**

V zmysle uvedených skutočností máme za to, že postup, keď ku žiadostiam na rokovanie mestského zastupiteľstva je predkladaný znalecký posudok je plne v súlade so Zásadami hospodárenia s majetkom mesta Šaľa v platnom znení.

1. **Uznesenie je naďalej v sledovaní.**

# **Uznesenie č. 1/2020 – X. zo dňa 6. februára 2020**

**Informácia o možnosti založenia sociálneho podniku - materiál číslo A 4/1/2020**

**Mestské zastupiteľstvo v Šali**

1. **odporúča**

primátorovi mesta pripraviť dokumenty k založeniu sociálneho podniku (spoločnosti s ručením obmedzeným) a predložiť ich na najbližšie rokovanie mestského zastupiteľstva.

**Plnenie:**

Vzhľadom k tomu, že od posledného zasadnutia MsZ nedošlo k vyjasneniu avizovaných ekonomických podpôr pre samosprávu, aj v oblasti ekonomiky pre sociálne podniky, mesto získalo podporu projektu „Moderné technológie – Šaľa na ceste SMART“.

Dňa 7. februára 2023 bolo prvé stretnutie s realizátorom projektu a v súčasnosti začali prvé práce na projekte, tento projekt má byť ukončený do konca roku 12/2023. Po úspešnom zrealizovaní projektu by sme jeho časť mohli zaradiť do predmetu činnosti sociálneho podniku.

1. **Uznesenie je naďalej v sledovaní.**

# **Uznesenie č. 3/2021 – VIII. zo dňa 24. júna 2021**

**Návrh na schválenie dokumentu - územnoplánovací podklad „Územný generel dopravy   
v meste Šaľa“ - materiál číslo B 1/3/2021**

Mestské zastupiteľstvo v Šali

1. **odporúča**

primátorovi mesta zabezpečiť spracovanie koncepcie parkovacej politiky jednotlivých zón na základe ÚGD do konca roka 2022.

**Plnenie:**

Z dôvodu finančných pomerov zatiaľ nebolo možné riešiť problematiku dopravnej politiky. V súčasnosti prebiehajú prípravné konzultácie ohľadom riešenia dopravnej situácie a parkovacej politiky v meste.

1. **Uznesenie je naďalej v sledovaní.**

# **Uznesenie č. 7/2022 – IV. zo dňa 20. októbra 2022**

**Návrh na obstaranie zmien a doplnkov č. 5 územného plánu centrálnej mestskej zóny Šaľa - materiál číslo B 1/7/2022**

Mestské zastupiteľstvo v Šali

1. **odporúča**

primátorovi zabezpečiť obstaranie spracovania obsahu a rozsahu Zmien a doplnkov č. 5 územného plánu centrálnej mestskej zóny Šaľa v rozsahu prerokovaného materiálu vrátane doplňujúcich pripomienok a požiadaviek.

T: I. polrok v roku 2023

**Plnenie:**

Územný plán zóny musí rešpektovať a vychádzať z platného územného plánu mesta. Vzhľadom k tomu, že proces spracovania územnoplánovacej dokumentácie Zmeny a doplnky č. 8 Územného plánu mesta Šaľa (ÚPN mesta Šaľa ZaD č. 8) stále prebieha, nepristúpilo sa k obstarávaniu spracovania  Zmien a doplnkov č. 5 územného plánu centrálnej mestskej zóny Šaľa. Po ukončení spracovania ÚPN mesta Šaľa ZaD č. 8  a jeho schválení (predpokladaný termín II. polrok 2023), sa pristúpi k obstarávaniu Zmien a doplnkov č. 5 územného plánu centrálnej mestskej zóny Šaľa.

Na základe uvedených skutočností  navrhujeme zmeniť predpokladaný termín plnenia uznesenia na II. polrok 2024.

1. **Navrhuje sa nový termín plnenia uznesenia.**