M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 5/4/2023

**Návrh spôsobu nakladania s majetkom mesta – prevod pozemkov z dôvodu hodného osobitného zreteľa pre Ing. Tomáša Kemenského a manželku   
Ing. Andreu Kemenskú, Záhradnícka 83, 927 01 Šaľa**

Návrh na uznesenie:

Mestské zastupiteľstvo v Šali

1. **prerokovalo**

návrh spôsobu nakladania s majetkom mesta – prevod pozemkov z dôvodu hodného osobitného zreteľa,

1. **konštatuje, že**

pozemky,parcela registra CKN č. 663/67, zastavaná plocha a nádvorie o výmere 76 m2 a parcela č. 663/97, zastavaná plocha a nádvorie o výmere 15 m2, vedené katastrálnym odborom Okresného úradu Šaľa pre obec a katastrálne územie Šaľa v C registri KN na liste vlastníctva č. 1 v celosti, sa stávajú pre mesto Šaľa prebytočným majetkom z dôvodu, že trvale neslúžia mestu Šaľa na plnenie úloh v rámci jeho predmetu činnosti, alebo v súvislosti s ním,

1. **schvaľuje**

zverejnenie zámeru prevodu nehnuteľností na ulici Železničná v Šali, parcely registra CKN číslo 663/67, zastavaná plocha a nádvorie o výmere 76 m2 a parc. č. 663/97, zastavaná plocha a nádvorie o výmere 15 m2, vedené katastrálnym odborom Okresného úradu Šaľa pre obec a katastrálne územie Šaľa v C registri KN na liste vlastníctva č. 1 v celosti, z dôvodu hodného osobitného zreteľa v zmysle § 9a ods. 8 písm. e) zákona   
č. 138/1991 Zb. o majetku obcí v znení neskorších predpisov, v súlade s § 4 ods. 3   
písm. a) Zásad hospodárenia s majetkom mesta Šaľa v platnom znení, spočívajúcom v zosúladení faktického a právneho stavu užívania nehnuteľnosti, pričom táto nehnuteľnosť tvorí funkčný celok s nehnuteľnosťami vo vlastníctve žiadateľov, v cene 11,00 Eur/m2, t. j. pri celkovej výmere 91 m2 v celkovej kúpnej cene 1 001,- Eur pre   
Ing. Tomáša Kemenského a manželku Ing. Andreu Kemenskú, Záhradnícka 83, 927 01 Šaľa, v celosti do ich bezpodielového spoluvlastníctva manželov.

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 29. júna 2023

**Dôvodová správa:**

Mestský úrad v Šali (ďalej ako „MsÚ“) prijal dňa 23.5.2023 žiadosť o kúpu nehnuteľnosti, nachádzajúcej sa na ulici Železničná v Šali, pozemok parcely registra CKN číslo 663/67, zastavaná plocha a nádvorie o výmere 76 m2 v celosti (ďalej aj ako „nehnuteľnosť“) od žiadateľov Ing. Tomáša Kemenského a manželky Ing. Andrey Kemenskej, Záhradnícka 83, 927 01 Šaľa (ďalej aj ako „žiadatelia“). Následne listom zo dňa 2.6.2023 žiadatelia doplnili svoju pôvodnú žiadosť o kúpu ďalšej nehnuteľnosti parc. č. 663/97 zastavaná plocha a nádvorie o výmere o výmere 15 m2 (príloha č. 1 – žiadosť, príloha č. 2 – doplnenie žiadosti, príloha č. 3 – snímka).

Nehnuteľnosť sa nachádza na ulici Železničná vedľa nehnuteľností vo výlučnom vlastníctve žiadateľov v režime ich bezpodielového spoluvlastníctva manželov, vedené katastrálnym odborom Okresného úradu Šaľa pre obec a katastrálne územie Šaľa v C registri KN na LV č. 996 (Príloha č. 4 – LV č. 996), s ktorými nehnuteľnosť svojim umiestnením a využitím tvorí funkčný celok.

Nehnuteľnosť parc. č. 663/67 zastavané plochy a nádvoria o výmere 67 m2 a parc. č. 663/97 zastavané plochy a nádvoria o výmere 15 m2 majú žiadatelia v nájme titulom Zmluvy o nájme pozemku č. 549/2020 zo dňa 15.10.2020 v znení Dodatku č. 1 zo dňa 18.1.2023 a riadne platia nájomné, pričom právni predchodcovia žiadateľov užívali nehnuteľnosti dlhodobo bez právneho titulu. Žiadatelia vo svojej žiadosti uvádzajú, že mienia odkúpiť nehnuteľnosť za účelom zabezpečenia trvalého prístupu k rodinnému domu š. č. 506/24 a zosúladenie faktického a právneho stavu užívania nehnuteľností.

V zmysle Uznesenia č. 2/2015 – XI. z 2. zasadnutia Mestského zastupiteľstva v Šali zo dňa 26. marca 2015 v znení Uznesenia č. 8/2017 – IV. z 8. zasadnutia Mestského zastupiteľstva v Šali zo dňa 26. októbra 2017, ktorým boli schválené pravidlá pri zmluvnom odplatnom prevode pozemkov vo vlastníctve mesta pod drobnými stavbami, ako sú garáže, prípadne nevysporiadané pozemky pri väčších budovách, priľahlých rodinných domoch, či záhradách, ktoré sú buď v dlhodobom nájme alebo v dlhodobom užívaní (v odplatnom alebo bezodplatnom) fyzickým osobám za jednotnú cenu 11,- EUR/m2, do výmery 100 m2.

V zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov, by mohlo ísť o prevod majetku mesta z dôvodu hodného osobitného zreteľa spočívajúcom v zosúladení faktického a právneho stavu užívania nehnuteľnosti, pričom táto nehnuteľnosť tvorí funkčný celok s nehnuteľnosťami vo vlastníctve žiadateľov. V zmysle § 4 ods. 3 písm. a) Zásad hospodárenia s majetkom mesta Šaľa v znení neskorších dodatkov zámer prevodu majetku mesta Šaľa z dôvodu hodného osobitného zreteľa schvaľuje Mestské zastupiteľstvo v Šali.

**Stanovisko MsÚ:**

MsÚ odporúča MsZ prijať uznesenie v navrhovanom znení.